Sákis Rouvás

**Anastásios Rouvás** (kreeka *Αναστάσιος "Σάκης" Ρουβάς*, sündinud 5. jaanuaril 1972 Mandoukionis Kérkyra saarel Kreekas), esinejanimedega **Sákis Rouvás** ja **Sákis**, on populaarne kreeka laulja, näitleja ja telesaatejuht.  

Rouvás on ühks Kreeka paremaid poplauljaid, kes on tuntud seksika välimuse, hästi viimistletud lavaetenduste ja muusikavideote poolest. Rouvásel on väga suur fänkond. Ta on üks suurema müügieduga Kreeka poplauljaid, kelle plaate on müüdud hinnanguliselt kaks miljonit. Sákis Rouvás aitas populariseerida Läänemaade popmuusika elemente kreeka muusikas 1990. aastate alguses. Kõik Rouváse albumid on saavutanud kuldplaadi või kõrgema staatuse. 

1990. aastate keskel saavutas Sákis mõningase tuntuse Kreeka naaberriikides. Rahvusvahelise publiku ette pääses Rouvás 2002. aastal produtsent Desmondi Childi abiga. Rahvusvahelise tuntuse saavutas 2004. aasta Eurovisiooni lauluvõistlusel, kus ta esindas Kreekat lauluga "Shake It" ning saavutas sellega kolmanda koha. 2006. aastal oli ta Eurovisiooni lauluvõistluse õhtujuht. 2005. aastal võitis Rouvás maailma muusikaauhinna kui maailma kõige suurema müügieduga loominguga Kreeka artist. Sellega oli Rouvás alles kolmas Kreekas elav ja töötav artist ja ka esimene meesartist, kes selle auhinna on saanud.

## Elulugu
### Lapsepõlv
Rouvás sündis 5. jaanuaril 1972 Mandoukioni külas Kérkyra saarel Kostas Rouváse ja Anna-Maria Panaretou peres. Tal on noorem vend Tolis. Ta isa oli autojuht ja ema töötas kohaliku lennujaama poes. Rouváse anded avastati noores eas; nelja-aastaselt tuli välja tema spordianne. Mõlemal vanemal oli teatriga seotud minevik ja kümneaastaselt osales Rouvás juba suures teatrilavastuses. Lühikese aja pärast Rouvás avastas oma teise armastuse pärast sporti – muusika. Ta õppis ise mängima kitarri ning oli inspireeritud sellistest rahvusvahelistest artistidest nagu Elvis Presley. 

1984. aastal tema vanemad lahutasid ja vanematevahelise pingelise olukorra tõttu olid Rouvás ja ta vend Tolis sunnitud kolima Potamose külla, kus neid kasvatasid isapoolsed vanavanemad. Tema isa abiellus uuesti ja Rouvás sai nooremaid poolvendi. 12-aastaselt oli Rouvás sunnitud minema tööle, et aidata isa uut perekonda ja ka ema, kes oli täiesti üksi. Lisaks sellele vajas ta raha õpingute ning spordi-, teatri- ja muusikaannete edendamiseks. 16-aastaselt võeti Sákis Kreeka rahvuslikku kergejõustikumeeskonda. Tema tulemused olid väga head ning ta võitis mitu riigisisest ja rahvusvaheliste võistluste auhinda. 

Rouvás otsustas näitlemisega tegelemise lõpetada ja hakkas esinema kohalikes klubides. Ta oli Korfu bändi liige. Esimest korda laulis ta publiku ees koolilõpetamisel. Seejärel hakkas Rouvás tööle kohalikes hotellides ja ööklubides lauljana. 17-aastaselt oli tema elus liiga palju probleeme, mistõttu ta lahkus Kérkyra saarelt ja kolis üksi Patrasse, lootes leida parema tuleviku. 

### 1991–1993: esimesed albumid

1991. aastal esines Rouvás esimest korda Ateenas Show Centre's, kus ta avastati PolyGrami poolt, kes sõlmis Rouvásega plaadilepingu. Mõni kuu hiljem debüteeris Rouvás Thessaloniki laulufestivalil, kus ta võitis lauluga "Parta" esikoha. Kohe andis Rouvás välja debüütalbumi, mis saavutas esikoha Kreeka plaadimüügiedetabelis. "Patrast" sai ülipopulaarne raadiohitt. Sellele järgnes suur populaarsus, meedia tähelepanu ja fanaatilised fännid, kelle näol oli tegemist tavaliselt teismeliste tüdrukutega. 1992. aasta septembris andis Rouvás välja teise albumi "Min Antistekesai". Album tõusis kiiresti mitme muusikaedetabelis tippu.

Oktoobris 1993 ilmus album "Gia Sena Sákis Rouvás". Singel albumilt oli "Kane Me", mis sai Kreekas suureks raadiohitiks. Samalt albumilt tulid välja ka singlid "To Xero Eisai Moni" ja "Xehase to".

### 1993–2000: edasine edu ja "21os Akatallilos"
1994. aasta talvel tegi Rouvás koostööd Nikos Karvelasega albumi "Aima, Dakria, kai Idrotas" juures. Albumi läbimüük oli plaatinaplaadi vääriline ja mitu selle albumi lugu sai Kreekas suureks raadiohitiks. Kohe pärast seda kutsuti Rouvás sõjaväeteenistusse, mis tekitas Rouváse muusikategemises pausi. 1996. aastal andis Rouvás välja viienda albumi "Tora Arhizoun Ta Diskola", mis saavutas kuldplaadi staatuse. 1997. aastal tegi Sákis koostööd Ánna Víssiga, kellega koos lauldi Ánna Víssi albumile laul "Se Theo, Me Theleis".

19. mail 1997 ta esines laval koos türgi laulja Burak Kutiga bi-rahvuslikul kontserdil Küprose rohelisel joonel. Sákisele anti rahvusvaheline Ipekçi autasu arusaamise ja koostöö eest. Poliitikud Geórgios Papandréou ja Konstantínos Mitsotákis võitsid sel aastal sama autasu. Rouvás ja Burak salvestasid ka dueti Walt Disney filmile "The Hunchback of Notre Dame". 

Pärast suurt edu koos PolyGramiga vahetas Sákis plaadifirmat ja allkirjastas koostöölepingu Minos EMI-ga. 1998. aasta detsembris andis Rouvás välja stuudioalbumi "Kati Apo Mena". Album sai suureks hitiks ning sai kuldplaadi staatuse juba kahe kuuga. Hiljem sai kuldplaadist plaatinaplaat. Reklaami eesmärgil esines Rouvás ühes suurimas plaadipoes Kreekas Ateena kesklinnas. Sinna kogunes väga palju fänne ja see üritus tekitas Ateena kesklinnas liiklusummikuid.

Märtsis 2000 andis Sákis välja albumi "21os Akatallios". Album saavutas kahekordse plaatinaplaadi staatuse ja tõusis esikohale kreeka edetabelites. Samal aastal sai Rouvásest Pepsi esindaja Kreekas. 2001. aastal läks Sákis turneele, millel kõik ta kontserdid olid välja müüdud.

### 2001–2004: "Ola Kala", rahvusvaheline tuntus ja "To Hrono Syamatao"
2001. aastal tegi Rouvás koostööd muusikaprodutsendi ja laulukirjutaja Desmond Childiga ja Phoebusega CD singli "Disco Girl" jaoks. Singlist sai Kreekas väga suur hitt ja saavutas plaatinaplaadi staatuse. CD-singel anti hiljem välja ka Prantsusmaal. Talvehooajal laulis Rouvás koos Dispina Vandiga. Märtsis 2002 Rouvás võitis auhinna "Aasta poplaulja" esimestel Arioni auhindadel CD-singli "Disco Girl" eest. Auhindade jagamisel laulis ta esimest korda singlilugu "Ola Kala". 

Juunis 2002 ilmus stuudioalbum "Ola Kala". Rouvás tegi jälle koostööd Desmond Childi ja Phoebusega ning ka teiste Kreeka laulukirjutajatega nagu Natalia Germanou ja Vangelis Konstantinidis. Ola Kala produtseeriti Universal Music France'i poolt. Album tõusis Kreekas kohe suureks hitiks, sai 11 päevaga kuldplaadiks ja nelja kuuga plaatinaplaadiks. Albumi läbimüük ületas hiljem ka kahekordse plaatinaplaadi nõuded. Järgmistel kuudel pärast Kreekas välja andmist, UML andis Ola Kala välja ka rahvusvahelistel turgudel üle Euroopa, Lähis-Ida ja Aasia. Septembris 2002 mängiti Rouváse kolmas Pepsi reklaam. Aprillis 2003 tuli Rouvás lavale koos Antonis Remose ja Nana Mouskouriga. Samal aastal allkirjastas Rouvás lepingu Vodafone'iga. Saksisest sai nende eestkõneleja. Suvel läks Sákis Kreeka turneele, mis lõppes suure kontserdiga Lycabetusel. 

### 2004: [[2004. aasta Eurovisiooni lauluvõistlus|Eurovisiooni lauluvõistlus]]

Märtsis 2004 ERT valis Rouváse Kreeka esindajaks 2004. aasta Eurovisiooni lauluvõistlusele. Märtsi keskpaigas tuli välja ka esitatav laul "Shake It", mille autor oli Nikos Terzis. Märtsi lõpus Rouvás oli Rouvás lauluga esimest korda laval kolmandal iga-aastasel Arioni muusikaauhindade jagamisel. Samade auhindade jagamisel võitis Sákis Parima poplaulja auhinna. 
Aprilli keskpaigas anti "Shake It" välja CD-singlina ja Rouvás alustas oma reklaamiturneed üle Euroopa. Singel "Shake It" saavutas neljakordse plaatinaplaadi väärilise läbimüügi.

12. mail 2004 osales Rouvás Eurovisiooni lauluvõistluse poolfinaalis. Ta kvalifitseerus poolfinaalist finaali. Sákise lavasõu autor oli Fokas Evengelinos. Rouvásega olid laval kaks naistantsijat ja kolm taustalauljat. Sákis saavutas Türgis toimunud lauluvõistlusel kolmanda koha.

Juunis 2004 Rouvás esines MAD Video muusikaahindade üritusel lauluga "Shake It". Ta võitis seksikaima esituse auhinna. Augustis 2004 esines Sákis 2004. aasta suveolümpiamängudel, kus ta laulis traditsioonilisi kreeka laule. 

Sügisel laulis Rouvás duetti koos Vene laulja Filipp Kirkoroviga. Laul on kreeka- ja venekeelne. Laulust sai kohe suur hitt Venemaal ning sellele filmiti Peterburis ka video. 

### 2005–2006: "S'eho Erotefthi" ja "Iparhi Agapi Edo"
5. aprillil 2005 võitis Rouvás Arioni muusikaauhindadel "Shake It" eest auhinna kui suurima müügieduga CD-singel. Rouvás esines laval tangot tantsides.

6. aprillil 2005 andis Rouvás välja oma kümnenda stuudioalbumi "S'Eho Eroteftei", mis saavutas plaatinaplaadi staatuse viie kuuga ja lõpuks sai kolmekordseks plaatinaplaadiks. Sákise sponsori Vodafone Kreeka abiga korraldati albumile ka väljaandmispeod Heraklionis, Korful, Thessalonikis ja Ateenas. Laulud "S'Eho Erotefti", "Hilia Milia", "Mila Tis", "Na M'Agapas" ja "Cairo" olid suured raadiohitid. 

Talvehooajaks võttis Rouvás puhkuse ning kolis Los Angelesse. 14. veebruaril 2006 korraldas ta valentinipäeva kontserdi oma fännidele. Kontsert salvestati ka videona ja hiljem aprillis anti välja CD/DVD "Live Ballads, Rouvás' first live CD/DVD".

Mais 2006 astus Sákis üles taas Eurovisiooni lauluvõistlusel, seekord õhtujuhina. Ateenas toimus 2006. aasta Eurovisiooni lauluvõistlus, kus Sákis Rouvás oli koos Maria Menounosega õhtujuht. Rouvás ja Menounos laulsid poolfinaalis laulu "Love Shine A Light" ning finaalis laulis Rouvás oma laulu "I'm In Love With You". 
Detsembris 2006 andis Rouvás välja oma üheteistkümnenda stuudioalbumi "Iparhi Agapi Edo". Laulud "Ego Travo Zori" ja "Iprahi Agapi Edo" tõusid raadiohittideks ning laul "Ola Giro Sou Girizoun" sai ülisuureks tantsuhitiks Kreekas. Album debüteeris esikohal ning sai kahekordseks plaatinaplaadiks. 

### 2007: "Alter Ego" ja "This Is My Live"
Mais 2007 anti välja film "Alter Ego", kus näitles ka Rouvás. Filmis kõlanud laulud olid tema sisse lauldud ja said suurteks raadiohittideks. Juunis 2008 filmi näidati Los Angeleses Kreeka festivalil. 
Märtsis hakkas Rouvás andma kontserte koos Despina Vandiga. Aprilli lõpus toimus Vodafone'i Kreeka reklaamikampaania ühe osana suur kontsert Syntagma väljakul.

Septembris 2007 andis Sákis kontserdi Lycabetusel OPAPi kampaania käigus vabatahtlikele veredoonoritele. Septembris 2008 läks Rouvás turneele Antonis Remosega Austraaliasse ja Põhja-Ameerikasse. 

### 2008: "Irthes" ja [[2009. aasta Eurovisiooni lauluvõistlus]]

Kevadel 2008 andis Rouvás intervjuu, kus ta väitis, et sooviks taas esindada Kreekat Eurovisiooni lauluvõistlusel. 15. juunil 2009 ERT kinnitas, et Rouvás on Moskvas toimuval lauluvõistlusel taas Kreeka esindaja ja et laulu kirjutab Dimitris Kontopoulos. Oktoobris toimus ERTi pressikonverents, kus olid kohal Sákis, Dimitris Kondopoulos, Fokas Evangelinos ja The Maggira õed. Avalikustati, et Rouváse koregoraafia teeb jälle Fokas Evangelinos koos Elias Lidakisega. Rouvás rääkis lisaks Eurovisioonile oma elukaaslasest Katia Zygoulist, "X-Factori" saatejuhiks olemisest ja filmist, mida ta oli teinud koos selliste näitlejatega nagu Jennfier Lopez. Novembris andis Sákis välja laulu "Irthes", mille ta oli kirjutanud oma tütrele. Detsembris ilmus Rouváse 12. stuudioalbum "Irthes". 

Veebruaris 2009 valiti suure eduga lauluks, mida Sákis esitas Moskvas toimunud lauluvõistlusel, "This Is Our Night". Finaalkontserdil sai ta 120 punktiga seitsmenda koha.

## Diskograafia
### Stuudioalbumid

## Välislingid
* Koduleht